recursal/SuperWikiNEXT-32B huggingface dataset:
|  |
| --- |
| **ตำแหน่งผู้เล่นบาสเกตบอล** |
|   | พอยต์การ์ด |
| ชู้ตติ้งการ์ด |
| สมอลฟอร์เวิร์ด |
| เพาเวอร์ฟอร์เวิร์ด |
| เซ็นเตอร์ |
| **ตำแหน่งอื่น ๆ** |
|   |
| สวิงแมน |
| พอยท์ฟอร์เวิร์ด |

**พอยต์การ์ด** หรือ **การ์ดจ่าย** (อังกฤษ: point guard) เป็นผู้เล่นตำแหน่งหนึ่งในบาสเกตบอล พอยต์การ์ดมักเป็นผู้เล่นที่มีรูปร่างเล็กที่สุดในทีมและมีหน้าที่เฉพาะ คือดูแลการบุกของทีมโดยควบคุมลูกและส่งลูกไปยังผู้เล่นที่เหมาะสมในเวลาที่เหมาะสม พอยต์การ์ดมักเป็นผู้ที่นำลูกไปยังสนามฝั่งตรงข้ามเพื่อเริ่มเกมบุก ดังนั้นทักษะการส่งลูกและสายตาที่ดีเป็นสิ่งสำคัญมาก การประเมินพอยต์การ์ดมักดูจากจำนวนแอสซิสต์มากกว่าคะแนนที่ทำได้ อย่างไรก็ตามพอยต์การ์ดชั้นนำควรชู้ตลูกจากระยะไกลได้ดี

พอยต์การ์ดยังควรมีความเป็นผู้นำเหมือนผู้เล่นตำแหน่งควอเตอร์แบ็คในอเมริกันฟุตบอล เป็นหน้าที่ของพอยต์การ์ดที่ทำให้ทีมทำคะแนนได้ ไม่ว่าจะเป็นการส่งลูก การกำหนดแผนการเล่น การจ่ายลูกไปยังเพื่อนร่วมทีมที่คิดว่าอยู่ในตำแหน่งที่ดีที่สุดในการทำแต้ม และควบคุมจังหวะความเร็วของเกม หลายครั้งนักพากย์กีฬาเรียกพอยต์การ์ดว่าเป็นโค้ชในสนาม หรือแม่ทัพในสนาม (coach on the floor, floor general) ซึ่งในอดีตพอยต์การ์ดหลายคน เช่น เลนนี วิลเคนส์ (Lenny Wilkens) ก็เป็นทั้งผู้เล่นและโค้ชของทีมในเวลาเดียวกัน แต่ปัจจุบันไม่ค่อยพบบ่อยนัก ปกติโค้ชชอบเรียกแผนการเล่นทุกครั้งที่มีการครองบอล แต่พอยต์การ์ดบางคนก็ได้สิทธิ์ในการเรียกแผนการเล่นเอง ตัวอย่างเช่น สตีฟ แนช (Steve Nash) ในฤดูกาล 2004-05 ซึ่งได้รับรางวัลผู้เล่นทรงคุณค่า โค้ช ไมค์ แดนโทนี (Mike D'Antoni) อนุญาตให้แนชเลือกเล่นได้ตามอิสระ หรือกำหนดแผนการเล่นเองหลายครั้ง ถึงแม้ว่าพอยต์การ์ดอีกหลายคนที่ไม่ได้อิสระเช่นนี้แต่ก็ยังถือว่าผู้ช่วยโค้ชในสนาม รับแผนการเล่นที่ได้จากโค้ชและบอกต่อให้กับผู้เล่นที่เหลือในทีม แสดงให้เห็นถึงความเป็นผู้นำ

สไตล์การเล่นของพอยต์การ์ดแตกต่างกันออกไป บางคนประสบความสำเร็จเนื่องจากความคล่องแคล่วรวดเร็ว ตัวอย่างเช่น แนช, อัลเลน ไอเวอร์สัน (Allen Iverson) และ โทนี พาร์กเกอร์ (Tony Parker) พอยต์การ์ดอื่น ๆ เช่น ไมค์ บิบบี (Mike Bibby) อาศัยความฉลาดในการนำทีม พอยต์การ์ดที่มีประสิทธิผลหลายคนช่วยทีมด้วยการทำคะแนน เช่น ชอนซี บิลลัพส์ (Chauncey Billups) , เจสัน เทอร์รี (Jason Terry) เป็นต้น แต่สิ่งที่สำคัญของพอยต์การ์ดคือความสามารถในการส่งบอลและเลี้ยงลูกโดยไม่เสียเทอร์นโอเวอร์ และกำกับให้ทีมอยู่ในความควบคุม

ตัวอย่างพอยต์การ์ดที่มีชื่อเสียงในระดับแนวหน้าของปัจจุบัน เช่น สตีฟ แนช, อัลเลน ไอเวอร์สัน, โทนี พาร์กเกอร์, เจสัน คิดด์ (Jason Kidd) , ชอนซี บิลลัพส์, ซู เบิร์ด (Sue Bird ใน ดับบลิวเอ็นบีเอ) และ กิลเบิร์ต อะรีนัส (Gilbert Arenas) เป็นต้น พอยต์การ์ดที่ยิ่งใหญ่ในอดีตเช่น บ็อบ คอสี (Bob Cousy) , เลนนี วิลเคนส์, แมจิก จอห์นสัน (Magic Johnson ส่วนสูง 2.06 เมตร ซึ่งสูงกว่าพอยต์การ์ดทั่วไปมาก) , ไอเซยา ทอมัส (Isiah Thomas) และ จอห์น สต็อกตัน (John Stockton) การ์ดอีกคนที่มีชื่อเสียงมากคือ ออสการ์ รอเบิร์ตสัน (Oscar Robertson) ซึ่งรวมทักษะของพอยต์การ์ดและสมอลฟอร์เวิร์ดเข้าด้วยกัน เปรียบได้กับผู้เล่นพอยท์ฟอร์เวิร์ดในปัจจุบัน
**ช็อง ควัน** (ฮันกึล: 정관, Jeong Kwan, เกิดปี 1957) เป็นภิกษุณีพุทธนิกายเซ-อนและแม่ครัวชาวเกาหลี เธออาศัยอยู่ในกุฏิชุนจีนัม (Chunjinam Hermitage) ในวัดแบคยังซา ประเทศเกาหลีใต้ ที่เธอรับหน้าที่ประกอบอาหารให้กับภิษณีและภิกษุที่จำพรรษาในวัด ช็อง ควัน ไม่ได้เป็นเจ้าของภัตตาคารใด ๆ และไม่เคยได้รับการศึกษาด้านการประกอบอาหารในระบบมาก่อน

ช็อง ควัน เป็นลูกคนที่ห้าจากเจ็ดคน เธอเกิดในเมืองย็องจู จังหวัดคย็องซังเหนือ และเติบโตมาท่ามกลางไร่นา เธอเรียนรู้การทำเว้นก๋วยเตี๋ยวด้วยมือเมื่ออายุเจ็ดขวบ และหนีออกจากบ้านเมื่ออายุ 17 ปี ก่อนที่สองปีต่อมาจะบวชเข้าในสำนักภิกษุณีนิกายเซน ที่เธอค้นพบเป้าหมายของเธอที่จะเผยแผ่ธรรมะผ่านการประกอบอาหาร สูตรอาหารของช็อง ควัน ประกอบด้วยมะเขือม่วง, มะเขือเทศ, ลูกพลัม, ส้ม, ฟักทอง, เต้าหู้, โหระพา, พริกแดง และพืชผักอื่น ๆ ที่เธอปลูกเอง นอกจากอาหารของเธอและการกินของเธอจะเป็ยอาหารปลอดผลิตภัณฑ์จากสัตว์แล้ว ยังงดเว้นกระเทียมกับหอมด้วย ตามลักษณะของอาหารเจ

ช็อง ควัน เป็นแรงบันดาลใจให้กับเชฟมิงกู คัง (Mingoo Kang) ประจำภัตตาคารมิงเกิลส์ (Mingles) ในโซล และ รีเน เรดเซปี ประจำภะตตาคารนอมา ในโคเปนเฮเกน นอกจากนี้เธอยังเป็นมิตรสหายกับเอริก รีแปร์ ซึ่งเป็นพุทธศาสนิกชน ที่เคยเชิญเธอไปประกอบอาหารที่นครนิวยอร์กเพื่อประกอบอาหารมื้อพิเศษให้กับแขกของภัตตาคารเลอ แบร์นาแด็ง ในปี 2017 ช็อง ควัน ปรากฏตัวในซีรี่ส์ของเน็ตฟลิกซ์ *Chef's Table*

อ้างอิง
-------

1. 1 2 3 4 5  Gordinier, Jeff (16 October 2015). "Jeong Kwan, the Philosopher Chef". *The New York Times*. สืบค้นเมื่อ 3 July 2017.
2. ↑  "The Zen Cooking Way". *Sha Wellness Clinic*. 30 January 2019. สืบค้นเมื่อ 2 February 2020.
3. 1 2  Thompson, Jonathan (9 October 2016). "Zen and the art of Korean vegan cooking". *The Guardian*. สืบค้นเมื่อ 3 July 2017.
4. ↑  Cheung, Alexis (27 June 2017). "The Most Popular Buddhist Nun Cook — in Manhattan". *The New York Times*. สืบค้นเมื่อ 3 July 2017.
5. ↑  Aftab, Kaleem (20 February 2017). "We sat down for dinner cooked by one of Chef's Table Season 3's chefs". *The Independent*. สืบค้นเมื่อ 3 July 2017.
|  |
| --- |
| **ตำแหน่งผู้เล่นบาสเกตบอล** |
|   | พอยต์การ์ด |
| ชู้ตติ้งการ์ด |
| สมอลฟอร์เวิร์ด |
| เพาเวอร์ฟอร์เวิร์ด |
| เซ็นเตอร์ |
| **ตำแหน่งอื่น ๆ** |
|   |
| สวิงแมน |
| พอยท์ฟอร์เวิร์ด |

**พอยท์ฟอร์เวิร์ด** (อังกฤษ: point forward) เป็นตำแหน่งผู้เล่นในบาสเกตบอลที่ไม่เป็นทางการ ใช้เรียกผู้เล่นที่มีลักษณะของทั้งพอยท์การ์ดและฟอร์เวิร์ดรวมกัน คือเล่นในตำแหน่งฟอร์เวิร์ดแต่มีหน้าที่ถือลูกและสร้างเกมบุกเหมือนพอยท์การ์ด

ผู้เล่นยิ่งใหญ่อย่างออสการ์ รอเบิร์ตสัน (Oscar Robertson) ถือเป็นต้นแบบผู้เล่นในลักษณะนี้ก่อนที่จะคิดตำแหน่งพอยท์ฟอร์เวิร์ดขึ้น แมจิก จอห์นสัน (Magic Johnson) ถึงแม้ว่าเล่นในตำแหน่งพอยท์การ์ดและไม่นับเป็นพอยท์ฟอร์เวิร์ด ก็มีความสูงถึง 6 ฟุต 9 นิ้ว และอาศัยความได้เปรียบในเรื่องความสูงมาเล่นจนได้ผลงานที่โดดเด่น

การใช้ผู้เล่นทักษะสูงและตัวใหญ่มาถือบอลสร้างความได้เปรียบคิดขึ้นโดยดอน เนลสัน (Don Nelson) ซึ่งเป็นผู้ที่เชี่ยวชาญในด้านการบุกขณะที่เป็นโค้ชทีมมิลวอกี บักส์ ผู้เล่นที่อาจถือได้ว่าเป็นพอยท์ฟอร์เวิร์ดเป็นคนแรก คือ พอล เพรสสี (Paul Pressey) ภายใต้การคุมทีมของเนลสันในช่วงกลาวคริสต์ทศวรรษ 1980 ผู้เล่นอื่น ๆ ก่อนหน้านั้นที่อาจพอนับเป็นพอยท์ฟอร์เวิร์ดได้ เช่น จอห์น จอห์นสัน (John Johnson) และ ริค บาร์รี (Rick Barry) ในช่วงปลายคริสต์ทศวรรษ 1970

แต่ผู้เล่นที่เล่นในลักษณะนี้ปรากฏไม่บ่อยนักจนกระทั่ง สกอตตี พิพเพน (Scottie Pippen) สร้างความนิยมผู้เล่นตำแหน่งนี้ขณะเล่นให้ทีมชิคาโก บุลส์ปลายคริสต์ทศวรรษ 1980 ภายใต้การนำของโค้ชฟิล แจ็คสัน (Phil Jackson) ด้วยความสามารถทางกีฬา การทำคะแนน การส่งลูก และการตั้งรับผู้เล่นที่ดีที่สุดของฝ่ายตรงข้ามแม้กระทั่งพอยท์การ์ดก็ตาม พิพเพนถูกจัดให้เป็นหนึ่งในผู้เล่น 50 คนที่ยิ่งใหญ่ที่สุดตลอดกาลของเอ็นบีเอ

ต่อจากพิพเพน นักบาสเกตบอลหลายคนก็มีความสามารถหลากหลายพอที่จะรับหน้าที่พอยท์ฟอร์เวิร์ด เช่น แกรนท์ ฮิลล์ (Grant Hill) และ เพนนี ฮาร์ดอะเวย์ (Penny Hardaway) แต่ว่าทั้งสองก็สร้างผลงานไม่ดีเท่าเดิมหลังบาดเจ็บจากการเล่น นับแต่นั้นมาผู้เล่นอื่นที่เล่นในหน้าที่พอยท์ฟอร์เวิร์ดเช่น แอนโทไวน์ วอร์คเกอร์ (Antoine Walker) , เบรนท์ บาร์รี (Brent Barry) , เดเรียส ไมลส์ (Darius Miles) และ จาเลน โรส (Jalen Rose)

พอยท์ฟอร์เวิร์ดในปัจจุบันได้แก่ เลอบรอน เจมส์ (LeBron James) ของทีมลอสแอนเจลิส เลเกอรส์ และ ยานนิส อันเททูคุมโป (Giannis Antetokounmpo)ของทีมมิลวอกี บักส์
ตัวอย่างเครื่องแลปทอปในโครงการ**โครงการโอแอลพีซี** (OLPC One Laptop Per Child) หรือ **XO-1** หรือชื่อเดิมคือโครงการ **$100 laptop** เป็นโครงการในการจัดการคอมพิวเตอร์แลปทอปราคาประหยัด โดยทางองค์กรในสหรัฐอเมริกาและความร่วมมือกับ เอ็มไอทีแล็บ โดยคอมพิวเตอร์นี้จะใช้ระบบปฏิบัติการลินุกซ์

โอแอลพีซีประเทศไทย
------------------

โครงการเริ่มต้นจากความต้องการคอมพิวเตอร์ราคาถูก มีขึ้นมาหลายยุคหลายสมัยแล้ว เริ่มจากการพัฒนาไมโครคอมพิวเตอร์ 32 บิตในประเทศไทย โดย ดร.พันธ์ศักดิ์ ศิริรัชตพงษ์ ในช่วงประมาณ พ.ศ. 2526 เป็นผลทำให้เครื่องคอมพิวเตอร์ส่วนบุคคล ราคาต่ำลง โดยการสนับสนุนของ เนคเทค ซึ่งหน่วยงานวิจัยและพัฒนาทางด้านอิเล็กทรอนิกส์ และคอมพิวเตอร์เทคโนโลยี และนวัตกรรมใหม่สู่สังคมและประเทศชาติ การนำเสนอข้อมูลการให้ความรู้ความถูกต้องทางด้านคอมพิวเตอร์แก่ประชาชนมาโดยลำดับ จากการศึกษา และเก็บข้อมูลการใช้งาน ICT ในประเทศทำให้เราได้ตระหนักถึงความสำคัญของคอมพิวเตอร์ และการรับรู้ข่าวสารในรูปแบบดิจิตัล ซึ่งนำไปสู่จุดเริ่มในการพัฒนาโครงการคอมพิวเตอร์ราคาประหยัดครั้งใหญ่อีกครั้งหนึ่ง ในช่วงตั้งแต่ปี 2542 จนมาถึงโครงการคอมพิวเตอร์ ICT 

ในช่วงปลายปี 2547 หลังจากที่ ดร.ทวีศักดิ์ กออนันตกูล ผอ.เนคเทคในขณะนั้น ได้พบกับ นิโคลัส เนโกรพอนตี เพื่อรับทราบเกี่ยวกับโครงการ เราก็ได้ศึกษาและติดตามความเคลื่อนไหวต่างๆของ OLPC อย่างไกล้ชิด จนกระทั่งได้รับบอร์ดต้นแบบมาทดสอบและพัฒนาซอฟต์แวร์ 

ในช่วงเวลาใกล้เคียงกัน ก็ได้ศึกษาโครงการคอมพิวเตอร์ราคาประหยัดจากโครงการอื่นๆด้วย เช่น เอเอ็มดี รุ่น 50x15 และ อินเทล รุ่น Affordable PC (APC) คู่ขนานกันมาโดยตลอด ซึ่งในปัจจุบันนี้ (2006/11) เนคเทคพบว่า โครงการ OLPC เป็นโครงการซึ่งได้มีความก้าวหน้าไปอย่างรวดเร็วมาก มีผลงานใหม่ๆออกมาแทบทุกสัปดาห์ รวมถึงความเอาจริงเอาจังในการผลักดันเครื่องตัวอย่างระดับการผลิตสู่ตลาดใหญ่ (B1) ออกมา ความก้าวหน้านี้มีความสำคัญในระดับที่เป็นเครื่องมือเพื่อพัฒนาการเรียนรู้ของเด็กๆ ที่ทรงประสิทธิภาพ ด้วยแนวความคิดที่แตกต่าง รวมถึงการจัดระบบเครือข่ายแบบ Mesh Wireless Network กับระบบฏิบัติการที่มีโปรแกรมเปลือกตามรูปแบบของ Instant Messaging โดยติดกล้องเว็บแคมเข้ากับ OLPC ทุกเครื่อง และเมื่อปิดเครื่อง ระบบเครือข่ายของ OLPC แต่ละตัวยังคงทำงานอยู่ได้ด้วยตนเอง เพื่อทำหน้าที่เป็นตัวจัดส่งข้อมูลไร้สาย ที่ทำงานอย่างอิสระ

โครงการในประเทศไทย เนคเทคและสถาบันหุ่นยนต์ภาคสนาม ได้มีส่วนร่วมในการศึกษาข้อมูลทางด้านเทคนิคฮาร์ดแวร์ และระบบปฏิบัติการแบบ โอเพนซอร์ส รวมถึง Activity ต่างๆ ที่ใช้ในระบบ โดยมูลนิธิศึกษาพัฒน์ และโรงเรียนดรุณสิกขาลัย ให้การสนับสนุนในด้านต่างๆ ซึ่งประสานความร่วมมือระหว่าง OLPC HEAD, Media Lab, MIT โดยผู้บริหารระดับสูงของหน่วยงานดังกล่าว ได้มีการประชุมเพื่อหารือเกี่ยวกับแนวทางด้านต่างๆ เป็นประจำเสมอมา ซึ่งสามารถอ่านข้อมูลเพิ่มเติมได้จากแหล่งความรู้ต่อไปนี้

แหล่งข้อมูลอื่น
---------------

* OLPC Thailand's initiative เก็บถาวร 2007-10-25 ที่ เวย์แบ็กแมชชีน หน้าหลักแบบวิกิของโครงการ
* คอมพิวเตอร์ราคาประหยัดเพื่อการศึกษาและผู้เริ่มต้น 2550 เก็บถาวร 2007-10-24 ที่ เวย์แบ็กแมชชีน
* OLPC Official Website เก็บถาวร 2020-05-10 ที่ เวย์แบ็กแมชชีน
* The first of B1 machines have been built!
* Gallery link จาก เนคเทค[*ลิงก์เสีย*]
**ขั้นตอนการแก้ไขปัญหาการปีนเขาของสโทแคสติก** (อังกฤษ: Stochastic hill climbing) เป็นการแก้ไขปัญหาที่ต้องการผลเฉลยที่เป็นที่สุด คือ ดีที่สุดหรือน้อยที่สุด โดยมีหลักการในการแก้ไขปัญหาคือการเลือกแนวทางในการไปสู่คำตอบของปัญหานับจากตำแหน่งปัจจุบันที่ดีที่สุดอย่างสุ่ม แล้วจึงย้ายการหาแนวทางการไปสู่ผลเฉลยที่เป็นที่สุดไปที่จุดล่าสุดที่เลือกไว้ ซึ่งแนวความคิดของสโตคาสติกเกี่ยวกับขั้นตอนในการแก้ไขปัญหาการปีนเขานี้มีลักษณะคล้ายกันกับการแก้ไขปัญหาการปีนเขาโดยทั่วๆ ไป แต่ต่างกันตรงที่วิธีการของสโตคาสติกนั้นอาศัยหลักในการเลือกเส้นทางในการปีนเขาอย่างสุ่ม ขณะที่แบบทั่วๆ ไปนั้นอาศัยหลักในการเลือกเส้นทางที่มีความชันมากที่สุดเพื่อมาประกอบกันเป็นส่วนหนึ่งของคำตอบในการแก้ไขปัญหา

รหัสเทียม
---------

```
Input: , ProblemSize
Output: Current
Current  RandomSolution(ProblemSize)
For ( )
 Candidate  RandomNeighbor(Current)
 If (Cost(Candidate)  Cost(Current))
  Current  Candidate
 End
End
Return (Current)
```

ตัวอย่างโค้ดภาษารูบี้เพื่อแก้ปัญหาวันแมกซ์
------------------------------------------

ปัญหาวันแมกซ์ (one max) คือปัญหาการหาสายอักขระที่อนุญาตให้มีอักขระที่เป็นไปได้คือ ศูนย์ และ หนึ่ง เท่านั้น เพื่อให้ผลรวมของอักขระที่อยู่ในสายอักขระมีค่ามากที่สุด

```
def onemax(vector)
 return vector.inject(0.0){|sum, v| sum + ((v=="1") ? 1 : 0)}
end
```

```
def random_bitstring(num_bits)
 return Array.new(num_bits){|i| (rand<0.5) ? "1" : "0"}
end
```

```
def random_neighbor(bitstring)
 mutant = Array.new(bitstring)
 pos = rand(bitstring.size)
 mutant[pos] = (mutant[pos]=='1') ? '0' : '1'
 return mutant
end
```

```
def search(max_iterations, num_bits)
candidate = {}
candidate[:vector] = random_bitstring(num_bits)
candidate[:cost] = onemax(candidate[:vector])
max_iterations.times do |iter|
  neighbor = {}
  neighbor[:vector] = random_neighbor(candidate[:vector])
  neighbor[:cost] = onemax(neighbor[:vector])
  candidate = neighbor if neighbor[:cost] >= candidate[:cost]
  puts "> iteration #{(iter+1)}, best=#{candidate[:cost]}"
  break if candidate[:cost] == num_bits
 end
 return candidate
end
```

ดูเพิ่ม
-------

* ปัญหาที่ต้องการผลเฉลยที่เป็นที่สุด (Optimal solution)
* ปัญหาการปีนเขา (Hill climbing)

อ้างอิง
-------

* Stochastic Hill Climbing เก็บถาวร 2011-09-27 ที่ เวย์แบ็กแมชชีน
* The OneMax Problem
บทความนี้เกี่ยวกับตุ๊กตา สำหรับความหมายอื่น ดูที่ ดารูมะ (แก้ความกำกวม)
ตุ๊กตาดารูมะ ที่วัดดารูมะจิ เมืองทากาซากิ จังหวัดกุมมะ ประเทศญี่ปุ่น
**ดารูมะ** (ญี่ปุ่น: だるま; โรมาจิ: *daruma*) เป็นตุ๊กตาไม้ ของญี่ปุ่น มีลักษณะกลมไม่มีแขนและขาคล้ายตุ๊กตาล้มลุก โดยหน้าตาจะคล้ายคลึงกับพระโพธิธรรม (ซึ่งชื่อว่า ดารูมะ ในภาษาญี่ปุ่น) มีหนวดและเครา โดยส่วนมากตุ๊กตาดารูมะจะมีสีแดง แต่อาจจะมีสีอื่นบ้าง เช่น สีเหลือง สีเขียว หรือสีขาว ตรงบริเวณคางจะมีการเขียนคำขอพรไว้ สมัยเอโดะส่วนใบหน้าผมของตุ๊กตาดารุมะมีลักษณะความหมายดั่งนี้ เคราคล้ายต้นสน รอบดวงหน้าคือไม้ไผ่และจมูกคือต้นพลัม ต้นไม้ทั้งหมดเป็นไม้มงคลสำหรับการดำรงชีวิตที่ดีและยืนยาว สมัยปัจจุบันก็มีการเปรียบเทียบใบหน้าดังนี้คือ ขนคิ้วเป็นนกกระเรียน และมีหนวดเคราเป็นเต่า มีความหมายที่แสดงถึงชีวิตที่ยืนยาวด้วยเช่นกัน ส่วนตัวอักษรที่เขียนนั้นก็แล้วแต่ว่าเราอยากจะเขียนอักษรที่มีความหมายดี ๆ ลงไป ส่วนใหญ่ก็มักจะเกี่ยวกับความเจริญก้าวหน้าต่าง ๆ ภายนอกทาด้วยสีแดงให้เหมือนกับอาภรณ์ของนักบวช ตุ๊กตาดารูมะสามารถหาซื้อได้บริเวณวัดพุทธในประเทศญี่ปุ่น ราคาประมาณ 1,000 เยน สำหรับตัวเล็ก (สูง 15 ซม.) ถึงราคา 10,000 เยน สำหรับตัวใหญ่ (สูง 60 ซม.)

การขอพรกับตุ๊กตาดารูมะ ทำได้โดยใช้หมึกสีเขียนตาดำข้างหนึ่งของตุ๊กตาและทำการขอพร และจะเก็บตุ๊กตาไว้บนหิ้ง โดยเมื่อพรสมหวังจะเติมตาอีกข้างให้สมบูรณ์ จะเห็นได้จากช่วงการเลือกตั้ง พรรคการเมืองที่ชนะการเลือกตั้งจะมีการเติมตาของดารูมะ

ในช่วง พ.ศ. 2538- 2543 ได้มีกลุ่มนักคุ้มครองสิทธิได้มีการเรียกร้องโดยกล่าวหาว่าวัฒนธรรมการเติมตาให้ดารูมะเป็นการล้อเลียนคนตาบอด

เหตุที่มีสีแดง
--------------

สาเหตุที่ตุ๊กตาดารูมะมีสีแดงนั้น บ้างก็ว่าเพราะมีตำนานเล่าขานว่าพระโพธิธรรมท่านมักสวมเสื้อผ้าสีแดง บ้างก็ว่าเพราะในสมัยก่อนมีความเชื่อว่าสีแดงจะช่วยขับไล่มารร้าย และช่วยขจัดปัดเป่าเชื้อโรคฝีดาษ (ไข้ทรพิษ) ด้วย เนื่องจากมีความเชื่อว่า "เทพฝีดาษ" ที่ทำให้เกิดโรคฝีดาษนั้นไม่ชอบสีแดง ด้วยเหตุนี้คนญี่ปุ่นจึงได้มีการมอบตุ๊กตาดารูมะให้แก่เด็ก ๆ เป็นของเล่น เพื่อที่ดารูมะจะได้ช่วยขับไล่มารร้ายและโรคฝีดาษให้ไปจากเด็ก ๆ

อนึ่ง ในปัจจุบันนี้ได้มีการทาสีดารูมะเป็นสีอื่น ๆ นอกจากสีแดงแล้ว เช่น สีเหลือง สีขาว สีเขียว และสีทอง เป็นต้น

และเหตุที่ตุ๊กตาดารูมะมีลักษณะคล้ายตุ๊กตาล้มลุก เพราะเป็นคติธรรมที่หมายถึง ตุ๊กตายังล้มแล้วลุกขึ้นไป ชีวิตมนุษย์ก็ต้องล้มแล้วลุกขึ้นมาได้เช่นกัน

อ้างอิง
-------

1. ↑  "Say..Hi!". ช่อง 3. 27 December 2014. คลังข้อมูลเก่าเก็บจากแหล่งเดิมเมื่อ 2015-04-01. สืบค้นเมื่อ 27 December 2014.

* C2 (13 กุมภาพันธ์ พ.ศ. 2554). "Daruma doll (Okiagari Daruma 起き上がりだるま)". *marumura*. คลังข้อมูลเก่าเก็บจากแหล่งเดิมเมื่อ 2011-03-03. สืบค้นเมื่อ 10 มกราคม 2012. `{{cite web}}`: ตรวจสอบค่าวันที่ใน: `|date=` (help)

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**ดารูมะ**
**ถนนวรจักร** (อักษรโรมัน: *Thanon Worachak*) ถนนสายหนึ่งในกรุงเทพมหานคร เป็นถนนสายสั้น ๆ มีจุดเริ่มตั้งแต่ถนนเจริญกรุง (ทางแยกเอส. เอ. บี.) และตัดกับถนนหลวง (ทางแยกวรจักร) ก่อนจะสิ้นสุดลงที่ถนนบำรุงเมือง (ทางแยกแม้นศรี) โดยเป็นเส้นแบ่งพื้นที่การปกครองระหว่างแขวงบ้านบาตรกับแขวงป้อมปราบและแขวงวัดเทพศิรินทร์ เขตป้อมปราบศัตรูพ่าย

ถนนวรจักรเป็นถนนที่พระบาทสมเด็จพระจุลจอมเกล้าเจ้าอยู่หัวโปรดเกล้าฯ ให้สร้างขึ้น ปรากฏในเอกสารของกระทรวงโยธาธิการใน พ.ศ. 2439 ว่า ทรงสอบถามเรื่องการตัดถนนวรจักรจากพระเจ้าน้องยาเธอ กรมหมื่นพิทยลาภพฤฒิธาดาซึ่งได้กราบบังคมทูลว่า กรมโยธาธิการยังไม่ได้รับที่ดินที่ถนนจะตัดผ่านจากกระทรวงนครบาลและยังไม่ได้ประกาศให้ราษฎรรื้อถอนบ้านเรือนเพราะยังทำแผนที่และบัญชีบ้านเรือนที่จะต้องรื้อถอนยังไม่เสร็จ จนกระทั่ง พ.ศ. 2441 การเวนคืนที่ดินก็ยังไม่เรียบร้อย เช่น ยังติดขัดที่เรือนหม่อมเจ้าดำรงค์ หม่อมเจ้าอเนก และพระวรวงศ์เธอ พระองค์เจ้าปรีดา พระโอรสในพระเจ้าบรมวงศ์เธอ กรมขุนวรจักรธรานุภาพ ซึ่งกีดขวางแนวถนน รวมทั้งสะพานเฉลิมยศ 45 ก็อยู่ในแนวถนนวรจักรด้วยเช่นกัน ต่อมาจึงได้มีการประกาศให้ราษฎรรื้อถอนบ้านเรือนออกจากแนวถนนเพื่อให้กรมโยธาธิการก่อสร้างถนน ซึ่งพระราชทานนามไว้ว่าถนนวรจักร จนสำเร็จ

นามถนนวรจักรมาจากพระนามของพระเจ้าบรมวงศ์เธอ กรมขุนวรจักรธรานุภาพ (พระองค์เจ้าปราโมช) พระราชโอรสในพระบาทสมเด็จพระพุทธเลิศหล้านภาลัย และเจ้าจอมมารดาอัมพา ในรัชกาลที่ 2 และเป็นต้นราชสกุลปราโมช

ปัจจุบัน รอบ ๆ ถนนวรจักรเป็นแหล่งรวมร้านค้าขายอะไหล่รถยนต์ รวมถึงรถจักรยานยนต์ และจักรยาน โดยถือว่าเป็นส่วนหนึ่งของคลองถมด้วย

อ้างอิง
-------

* pongsakornlovic (2010-12-28). "CHN\_185\_Worachak Road". *ชื่อนั้น...สำคัญไฉน ?*.
* "'วรจักร' เส้นทางค้าอะไหล่ที่ไม่มีวันตาย". *ผู้จัดการออนไลน์*. 2005-09-30.

แหล่งข้อมูลอื่น
---------------

* แผนที่และภาพถ่ายทางอากาศของ ถนนวรจักร
	+ ภาพถ่ายดาวเทียมจากวิกิแมเปีย หรือกูเกิลแมปส์
	+ แผนที่จากลองดูแมป หรือเฮียวีโก
	+ ภาพถ่ายทางอากาศจากเทอร์ราเซิร์ฟเวอร์

พิกัดภูมิศาสตร์: 13°44′56″N 100°30′26″E﻿ / ﻿13.748753°N 100.507216°E﻿ / 13.748753; 100.507216
**จักรกริช แอลจียิม** มีชื่อจริงว่า **สมศักดิ์ พลาผล** ชื่อเล่น **ติ๋ม** เกิดเมื่อวันที่ 24 มีนาคม พ.ศ. 2517 ที่ตำบลเขาคีริส อำเภอพรานกระต่าย จังหวัดกำแพงเพชร

ประวัติการชก
------------

เมื่อ สายรุ้ง อ.สุวรรณศิลป์ เสียแชมป์ให้ เฮซุส ชอง อย่างไม่คาดฝัน จักรกริช แอลจียิม เป็นผู้ที่ไดรับเลือกให้ขึ้นชิงแชมป์แก้มือแทนสายรุ้งที่ต้องเลื่อนรุ่นเพราะปัญหาน้ำหนักตัว ในวันแถลงข่าวการชกกับ เฮซุส ชอง นั้น จักรกริชแต่งกายด้วยชุดนักเรียนขาสั้นไปร่วมงานแถลงข่าว สร้างความฮือฮาให้กับสื่อมวลชนพอสมควร เนื่องจากขณะนั้นจักรกริชเป็นเพียงนักมวยโนเนม ไม่มีใครรู้จักมาก่อน และนึกไม่ถึงว่าจะเป็นเพียงเด็กนักเรียนมัธยม ซึ่งขณะนั้นจักรกริชอยู่ชั้นมัธยมศึกษาปีที่ 5 (ม.5) เท่านั้น 

จักกริชขึ้นชิงแชมป์โลกในรุ่นจูเนียร์ฟลายเวทของสหพันธ์มวยโลก (WBF) ในวันที่ 23 ตุลาคม พ.ศ. 2538 ที่จังหวัดหนองคาย กับ เฮซุส ชอง นักมวยชาวเม็กซิกัน ผลการชกจักรกริชเป็นฝ่ายชนะคะแนน 12 ยก ไป แต่ระหว่างการชกจักรกริชถูกหมัดหนัก ๆ ของชองเข้าไปหลายหมัด ถึงแม้จะเป็นฝ่ายชนะคะแนนไปก็ดูค้านสายตา และสร้างความบอบช้ำให้จักรกริชเป็นอย่างมาก และเป็นที่วิพากษ์วิจารณ์ไปทั่วถึงผลการชก

ความบอบช้ำจากการชิงแชมป์โลกยังไม่ทันหายดี จักรกริชขึ้นชกอุ่นเครื่องกับเบน เอสโคเบีย เมื่อวันที่ 20 ธันวาคม พ.ศ. 2538 ปรากฏว่าเป็นฝ่ายชนะคะแนนแบบสะบักสะบอมอีก จนกระทั่งระหว่างการฝึกซ้อมที่จะป้องกันตำแหน่งนั้น จู่ ๆ จักรกริชก็สลบล้มลง เมื่อนำส่งโรงพยาบาล แพทย์ตรวจพบว่าสมองของจักรกริชบอบช้ำมาก เชื่อว่าเป็นผลจากการชกกับ เฮซุส ชอง นี่เอง เมื่อทำได้ทำการผ่าตัดเอาเลือดที่คั่งออกก็ช่วยอะไรไม่ได้มาก ฟื้นขึ้นมาก็กลายเป็นบุคคลทุพพลภาพ ไม่สามารถดูแลตัวเองได้ จึงต้องแขวนนวมไปโดยปริยาย และต่อมาก็มีหลายบุคคลในวงการมวยได้ให้ความช่วยเหลือทางด้านการเงิน

จักรกริช แอลจียิม นับได้ว่าเป็นนักมวยที่น่าสงสารมากที่สุดคนหนึ่ง ที่ต้องกลายเป็นคนพิการทั้ง ๆ ที่อายุยังน้อยอยู่ ปัจจุบันนี้ จักรกริช อาศัยอยู่กับครอบครัวที่บ้านเกิด มีสภาพร่างกายซีกซ้ายไม่สามารถขยับได้ การกีฬาแห่งประเทศไทย (กกท.) ได้ให้ความช่วยเหลือจักรกริชและครอบครัวเป็นจำนวนเงิน 5,000 บาท ทุกเดือน โดยช่วยเหลือมาตั้งแต่เดือนมิถุนายน พ.ศ. 2548

ชื่ออื่น
--------

* กระต่ายน้อย เกียรติมนต์เทพ (มวยไทย)

เกียรติประวัติ
--------------

* แชมป์โลกรุ่นจูเนียร์ฟลายเวท WBF
	+ ชิง, 23 ตุลาคม 2538 ชนะคะแนน เฮซุส ชอง (ธงของประเทศเม็กซิโก เม็กซิโก) ที่ จังหวัดหนองคาย
	+ มีนาคม 2539 สละแชมป์

อ้างอิง
-------

1. ↑  "กกท.ยื่นมือช่วยอดีตแชมป์มวย"จักรกริช แอลจียิม"พิการ". มติชนออนไลน์. 23 April 2009. สืบค้นเมื่อ 27 August 2014.[*ลิงก์เสีย*]

* สถิติการชก boxrec.com[*ลิงก์เสีย*] (อังกฤษ)
มามักแห่งหนึ่งในกัวลาลัมเปอร์
**มามัก** (mamak) เป็นคำเรียกสถานที่ขายอาหารในร่มและเปิดโล่งที่พบเป็นพิเศษในเอเชียตะวันออกเฉียงใต้โดยเฉพาะมาเลเซีย และ สิงคโปร์ ส่วนมากจำหน่ายอาหารอินเดียมุสลิมรูปแบบพิเศษที่เฉพาะต่อวัฒนธรรมในพื้นที่

โดยทั่วไปมามักมักจำหน่ายโรตีจาไน และเครื่องดื่มพวกเตห์ตารีก, กาแฟ (โกปี๊), ไมโล, ฮอร์ลิกส์ และน้ำหวานอื่น ๆ ร้านมามักส่วนใหญ่จำหน่ายอาหารพวกข้าว เช่น นาซีเลอมักกับนาซีโกเร็ง และบะหมี่ เช่น หมี่โกเร็ง บางร้านอาจจำหน่ายสะเต๊ะและอาหารตะวันตกอื่น ๆ นอกจากนี้ยังมีร้านมามักกลุ่ม "มามักต้มยำ" (Mamak Tom Yam) ที่จำหน่ายอาหารที่มีอิทธิพลจากมาเลเซียตะวันออกเฉียงเหนือและไทยภาคใต้ เช่น ต้มยำ, นาซีปาปรีกหรือนาซีผัดพริก และ นาซีปาตายาหรือนาซีพัทยา

ที่มา
-----

มามักมี่ที่มาจากชาวทมิฬมุสลิมที่ซึ่งบรรพบุรุษอพยพมาจากอินเดียใต้มายังคาบสมุทรมาเลย์ และพื้นที่อื่น ๆ ในเอเชียตะวันออกเฉียงใต้ มามักถือเป็นส่วนหนึ่งของชุมชนชาวอินเดียมาเลย์/ชาวอินเดียสิงคโปร์ หรือที่เรีกยว่า "ชาวอินเดียช่องแคบ" (Straits Indian) หลักฐานทางโบราณคดีที่พบในหุบเขาบูจังในรัฐเกดะฮ์ ทำให้เกิดข้อสันนิษฐานว่ามีการค้าขายระหว่างคาบสมุทรกับอินเดียย้อนกลับไปถึง 500 ถึง 100 ปีก่อนคริสตกาล จารึกอายุราว ค.ศ. 779 จากอาณาจักรนครศรีธรรมราชที่พบในจังหวัดนครศรีธรรมราชในภาคใต้ของไทยมีการกล่าวถึงการค้าขายระหว่างทมิฬกัมกับภูมิภาคนี้

คำว่า 'Mamak' มาจากภาษาทมิฬ ไว้เรียกลุงฝั่งแม่ ('maa-ma') ในสิงคโปร์และมาเลเซีย ผู้น้อยจะใช้คำนี้ในฐานะคำให้เกียรติเพื่อเรียกผู้ใหญ่ เช่น เจ้าของร้านค้า ด้วยความเคารพ ถึงแม้ที่มาของคำนี้จะมีความหมายที่เป็นกลาง แต่บางครั้งอาจถูกใช้เป็นคำเหยียดมุสลิมอินเดียในมาเลเซียและสิงคโปร์ ฉะนั้น การใช้คำนี้โดยทั่วไปจึงไม่ปรากฏนอกเหนือจากการเรียกร้านมามักมากนัก

ดูเพิ่ม
-------

* โกปี๊เตี่ยม – ร้านคล้ายกันกับมามัก แต่เป็นอาหารจีน
* ดับบา – ในภูมิภาคปัญจาบของอินเดียและปากีสถาน
* วารุง – ในอินโดนีเซีย

อ้างอิง
-------

1. ↑  Sriramrajan, Visvajit. "How a hunger for home, and rubber, fueled rise of Singapore's 'Mamak' stalls | Coconuts". *coconuts.co*. สืบค้นเมื่อ 13 January 2022.
2. ↑  THE ANCIENT IRON SMELTING IN SG. BATU, BUJANG VALLEY, KEDAH
3. ↑  "EurASEAA Dublin 2012, 14th International Conference". คลังข้อมูลเก่าเก็บจากแหล่งเดิมเมื่อ 2013-07-28. สืบค้นเมื่อ 2022-05-07.
4. ↑  Arokiaswamy, Celine W.M. (2000). *Tamil Influences in Malaysia, Indonesia, and the Philippines*. Manila s.n. pp. 37, 38, 41, 43, 45–49, 51–57.
5. ↑  "The Merchants of Penang | The Star". *www.thestar.com.my*. สืบค้นเมื่อ 2021-04-04.
**สุริยา ดอมไธสง** เกิดเมื่อวันที่ 20 มกราคม พ.ศ. 2524 เกิดที่จังหวัด บุรีรัมย์ ประเทศไทย สุริยาเคยเล่นให้กับ
สโมสรฟุตบอลแบงค็อกยูไนเต็ด มาก่อน แล้วยังถูกสโมสรฟุตบอลฝั่งมาเลเซียคือ สโมสรฟุตบอลเคลันตัน ยืมตัวไปเล่น 1 ปี ใน พ.ศ. 2548 และในปี พ.ศ. 2550 และ พ.ศ. 2551 ได้ถูก สโมสรฟุตบอลเอสซีจี เมืองทองฯ ยูไนเต็ด และ สโมสรฟุตบอลวัวชน ยูไนเต็ด ยืมตัวไปเล่นตามลำดับ ปัจจุบันในปี พ.ศ. 2552 เขาได้ย้ายไปเล่นให้กับ สโมสรฟุตบอลบุรีรัมย์ ยูไนเต็ด ที่บ้านเกิดของเขา โดยสุริยาถนัดในตำแหน่ง กองหน้า

การติดทีมชาติไทย
----------------

สุริยาได้ลงเล่นให้กับทีมชาติไทยในปี พ.ศ. 2547 โดยเขาได้ลงเล่น 26 นัด ทำประตูไปได้ 2 ประตู

แหล่งข้อมูลอื่น
---------------

* เก็บถาวร 2012-04-30 ที่ เวย์แบ็กแมชชีน

| * ด
* ค
* ก
ผู้เล่นชุดปัจจุบันของสโมสรฟุตบอลบุรีรัมย์ ยูไนเต็ด  |
| --- |
| 
1 ศิวรักษ์ **·** 
2 ศศลักษณ์ **·** 
3 พรรษา **·** 
5 ธีราทร **·** 
6 พีรดนย์ **·** 
7 รูกิซ **·** 
8 รัตนากร **·** 
9 ศุภชัย **·** 
11 กูลส์ **·** 
14 ชิติพัทธ์ **·** 
15 นฤบดินทร์ **·** 
19 วุชกิช **·** 
20 เคาซิช **·** 
21 ศุภณัฏฐ์ **·** 
26 ดูมบูยา **·** 
29 อาทิตย์ **·** 
58 ภัทร  **·** 
59 นพพล **·** 
75 ภูมิวรพล **·** 
89 พงศกร **·** 
92 ธวัชชัย **·** 
95 เสกสรรค **·** 
99 โบลิงกี **·** 
หัวหน้าผู้ฝึกสอน : อิชิอิ
 |
**เวลามาตรฐานเกาหลี** (**KST**, เกาหลี: 한국 표준시; ฮันจา: 韓國標準時; อาร์อาร์: *Han-guk pyojunsi*) เป็นเขตเวลามาตรฐานในเกาหลีใต้ โดยเร็วกว่าเวลาสากลเชิงพิกัดไป 9 ชั่วโมง (UTC+09) ในเกาหลีไม่มีการใช้เวลาออมแสงในปัจจุบัน แต่เคยใช้ในอดีต เวลามาตรฐานเกาหลีตรงกับเวลามาตรฐานญี่ปุ่น เวลามาตรฐานอินโดนีเซียตะวันออก และเวลายาคุตสค์

ทั้งนี้ ในวันที่ 15 สิงหาคม ค.ศ. 2015 ประเทศเกาหลีเหนือจะเปลี่ยนเขตเวลามาตรฐานให้ช้าลง 30 นาที โดยเร็วกว่าเวลาสากลเชิงพิกัดไป 8 ชั่วโมง 30 นาที

ตั้งแต่วันที่ 5 พฤษภาคม 2561 เวลา00:00น.ตามเวลาเกาหลีได้เปลี่ยนเวลาเนื่องจากคิม จอง อึน ผู้นำเกาหลีเหนือได้ประชุมร่วมกับนายมูน แจ อิน ประธานาธิบดีเกาหลีใต้ที่ปันมุนจอมเมื่อวันที่27เมษายน 2561 นายคิมกล่าวว่า เขาจะปรับเวลามาตรฐานของเกาหลีเหนือให้กลับมาเท่ากับเวลาที่มีการกำหนดใช้ในอดีต

อ้างอิง
-------

1. ↑  When is daylight saving time worldwide?
2. ↑  South Korea time changes
3. ↑  "North Korea to introduce new timezone this month". *BNO News*. 7 August 2015. คลังข้อมูลเก่าเก็บจากแหล่งเดิมเมื่อ 2015-09-25. สืบค้นเมื่อ 7 August 2015.

แหล่งข้อมูลอื่น
---------------

* Official Homepage of the Korea Research Institute of Standard and Science เก็บถาวร 2007-12-23 ที่ เวย์แบ็กแมชชีน (อังกฤษ)
*บทความนี้เกี่ยวกับคำสแลงทางเพศ สำหรับความหมายอื่น ดูที่ สร้อยคอ หรือ ไข่มุก*
ตัวอย่างของสร้อยคอไข่มุกภาพวาดการมีเพศสัมพันธ์ ที่นำไปสู่ สร้อยคอไข่มุก

**สร้อยคอไข่มุก** หรือ ในภาษาอังกฤษว่า A pearl necklace เป็นคำสแลงที่มีความหมายเกี่ยวกับท่วงท่าการมีเพศสัมพันธ์ที่ฝ่ายชายหลั่งน้ำอสุจิบริเวณหรือใกล้กับคอ หน้าอก เต้านม หรือร่องนมของคู่ขา ซึ่งอาจเกิดขึ้นหลังจากการร่วมรัก หรือการทำออรัลเซ็กซ์แล้ว ซึ่งจะมีลักษณะของน้ำอสุจิเหมือนกับสร้อยคอไข่มุก ที่เป็นเหมือนสาย ในลักษณะกึ่งโปร่งแสง อสุจิเป็นกลุ่มก้อน

ส่วนคำสแลงคำอื่นในภาษาอังกฤษ เช่น piss in the dugout และ jizz spider

ท่วงท่านี้ยังเป็นทางเลือกหนึ่งของการคุมกำเนิด สำหรับคนที่ไม่ใช้ถุงยางอนามัย เพราะการร่วมรักเช่นนี้ บนเนินอกผู้หญิงทำให้เขารู้สึกร่วมทางเพศ

คำว่า "pearl necklace" ยังเป็นคำที่ใช้ในวัฒนธรรมสมัยนิยม อย่างเช่นเพลง "Pearl Necklace" ของวงดนตรีซีซีท็อป ก็พูดถึงท่วงท่าทางเพศนี้ และยังใช้ประกอบในภาพยนตร์หลายเรื่องเช่น *Forgetting Sarah Marshall* และ *Half Baked* รวมถึงใช้อย่างน้อย 1 ตอนในซีรีส์ทางช่องเอชบีโอเรื่อง *Sex and the City*

อ้างอิง
-------

1. 1 2  Peter Davis (1996). Auckland University Press (บ.ก.). *Intimate Details & Vital Statistics: AIDS, Sexuality and the Social Order in New Zealand*. pp. 125–127. ISBN 1869401395.
2. ↑  *Sex Tips for Straight Women from a Gay Man*: Dan Anderson. Regan Books, 1997. p106-7.
3. ↑  *The Vice Guide to Sex and Drugs and Rock and Roll*: Suroosh Alvi, Gavin McInnes, Shane Smith. Warner Books, 2003. p35
4. ↑  Sex-Lexis: piss in the dugout
5. ↑  Sex-Lexis: jizz spider[*ลิงก์เสีย*]
6. ↑  

	* Sabrina Weill (2006). Perigee (บ.ก.). *The Real Truth about Teens and Sex*. p. 113. ISBN 0399532803. I didn't know what a pearl necklace was until I watched Sex and the City
	* Ben Shapiro (2005). Regnery Publishing (บ.ก.). *Porn Generation: How Social Liberalism Is Corrupting Our Future*. ISBN 0895260166. Samantha to Charlotte: actually, we're talking about the other kind of pearl necklace. You know, the one where the guy decorates your neck?
	* Richard Wright gives Samantha a pearl thong as a gift and says "Maybe later if you're good, I'll give you pearl necklace to match".
ในทางฟิสิกส์ **อุณหภูมิพลังค์** (อังกฤษ: Planck temperature; **TP**) คือหน่วยวัดอุณหภูมิในระบบหน่วยธรรมชาติที่รู้จักในชื่อ หน่วยของพลังค์ (Planck units) ตั้งชื่อเพื่อเป็นเกียรติแก่นักฟิสิกส์ชาวเยอรมัน มักซ์ พลังค์ ผู้เสนอแนวคิด

อุณหภูมิพลังค์ทำหน้าที่เป็นสเกลอุณหภูมิ โดยในสเกลนี้อุณหภูมิพลังค์มีค่าเป็น 1 ขณะที่ศูนย์สัมบูรณ์มีค่าเป็น 0 
อุณหภูมิพลังค์ไม่เหมือนความยาวพลังค์หรือเวลาพลังค์ เพราะทั้งสองหน่วยคือหน่วยที่เล็กที่สุด อุณหภูมิพลังค์คือหน่วยที่ใหญ่ที่สุดของอุณหภูมิที่เป็นไปได้
อุณหภูมิของหน่วยอื่นสามารถแปลงเป็นอุณหภูมิพลังค์ได้ เช่น 0 °C = 273.15 K = 1.9279 × 10−30*T*P.

คำนิยาม
-------

อุณหภูมิของพลังค์สามารถนิยามได้ดังนี้

{\displaystyle T\_{P}={\frac {m\_{P}c^{2}}{k}}={\sqrt {\frac {\hbar c^{5}}{Gk^{2}}}}} = 
1.416785(71) × 1032 K

โดยที่:

* *m*P = มวลของพลังค์
* *c* = ความเร็วแสง ในสุญญากาศ
* {\displaystyle \hbar } คือค่าคงที่ลดลงของพลังค์ (reduced Planck constant) ซึ่งได้จาก {\displaystyle \hbar \ ={\frac {h}{2\pi }}}
* *k* = ค่าคงที่โบลทซ์มานซ์
* *G* = ค่าคงที่ความโน้มถ่วง

ตัวเลขสองหลักในวงเล็บ ใช้แทนความคลาดเคลื่อนมาตรฐานของเลขสองหลักสุดท้ายของค่าประมาณการ

ความสำคัญ
---------

เช่นกันกับหน่วยของพลังค์อื่นๆ อุณหภูมิของพลังค์ 1 หน่วยใช้เป็นขีดจำกัดพื้นฐานทางทฤษฎีควอนตัม ร่วมกันกับความโน้มถ่วง ตามที่เข้าใจกันในปัจจุบัน กล่าวอีกนัยหนึ่ง คือ ความยาวคลื่นของรังสีที่แผ่จากวัตถุสามารถคำนวณจากอุณหภูมิของวัตถุได้ โดยถ้าวัตถุมีอุณหภูมิสูงถึง 1.41 x 1032 Kelvin (*T*P) รังสีที่ปล่อยออกมาก็จะมีความยาวคลื่นเป็น 1.616 x 10-35 เมตร (ความยาวพลังค์) โดยที่จุดนี้ปรากฏการณ์แรงโน้มถ่วงควอนตัมก็จะเข้ามาเกี่ยวข้องด้วย 

ถ้าอุณหภูมิมีค่าเท่ากับหรือสูงกว่า *T*P แล้ว ทฤษฎีทางฟิสิกส์ในปัจจุบันจะไม่สามารถใช้งานได้ เพราะเรายังขาดความเข้าใจในทฤษฎีแรงโน้มถ่วงควอนตัม

อ้างอิง
-------

1. ↑  Nova: *Absolute Hot*

ดูเพิ่ม
-------

* อันดับของขนาด (อุณหภูมิ)
* ค่าคงที่ของพลังค์
* หน่วยของพลังค์

แหล่งข้อมูลอื่น
---------------

* NIST reference: Planck temperature
* What is the opposite of absolute zero? เก็บถาวร 2008-11-21 ที่ เวย์แบ็กแมชชีน
**โคตรเซียนมาเก๊า เขย่าเวกัส** (อังกฤษ: From Vegas To Macau) เป็นภาพยนตร์ฮ่องกงแนวพนัน-แอกชั่นจากปี ค.ศ. 2014 กำกับโดย หว่อง จิง ภาพยนตร์เรื่องนี้เป็นภาพยนตร์ภาคแรกในภาพยนตร์ซีรีส์ชุด "ฟรอมเวกัสทูมาเก๊า" นำแสดงโดย โจว เหวินฟะ, เซียะ ถิงฟง, ตู้ เหวินเจ๋อ, จิ่ง เถียน ภาพยนตร์เรื่องนี้มีภาคต่อคือ From Vegas To Macau 2

เนื้อเรื่องย่อ
--------------

ภาพยนตร์เรื่องนี้กล่าวถึงนักพนันอันเลื่องชื่อนามว่า "เคน" ได้เดินทางกลับมาจากลาสเวกัส หลังจากการทำหน้าที่เป็นหัวหน้าที่ปรึกษา ให้กับระบบรักษาความปลอดภัยของคาสิโนในลาสเวกัส ลูกศิษย์ต่างยินดีและจัดงานต้อนรับการกลับมาของเคน ในขณะเดียวกัน "คูล" สุดยอดมือแฮกเกอร์ ที่ต้องการสานต่อตำนานอันเลื่องชื่อของเคน จึงเสนอตัวเองเป็นลูกศิษย์เคน แต่เคนไม่คิดที่จะรับใครเป็นลูกศิษย์ง่ายๆ เคนได้เสนอคูลว่า ถ้าหากคูลสามารถโกงเขาได้และชนะได้เพียงแค่ครั้งเดียว โคตรเซียนมาเก๊า เขย่าเวกัส เคนถึงยอมรับคูลเป็นลูกศิษย์ และในตอนจบ เคนก็ได้พบกับเกาจิ้ง และเขาทั้งสองคนก็ได้ท้าประลองกัน

นักแสดง
-------

* โจว เหวินฟะ รับบท เคน 石一坚 / "เกาจิ้ง" 赌神高进
* เซียะ ถิงฟง รับบท คูล 晒冷 "冷竟"
* ตู้ เหวินเจ๋อ รับบท งาวงาว 牛必勝 "牛牛"
* จิ่ง เถียน รับบท นักสืบลั่วซิน
* คิมมี่ ถง รับบท เรนโบว์ 阿彩
* ฟิลิป อู๋ รับบท ลีโอแนล
* กัว หู รับบท มิสเตอร์โก

แหล่งข้อมูลอื่น
---------------

* *โคตรเซียนมาเก๊า เขย่าเวกัส* ที่อินเทอร์เน็ตมูวีเดตาเบส
* *โคตรเซียนมาเก๊า เขย่าเวกัส* จากฐานข้อมูลภาพยนตร์ฮ่องกง
* *โคตรเซียนมาเก๊า เขย่าเวกัส* ที่รอตเทนโทเมโทส์
ศาสนาหลักในประเทศโซมาเลียคือศาสนาอิสลาม 



ศาสนาในโซมาเลีย

  อิสลาม (99.9%)  อื่นๆ (0.1%)

ศาสนาประจำชาติ
--------------

ชาวโซมาเลียส่วนใหญ่เป็นชาวมุสลิมเป็นแนว ปฏิบัติโดย 99% ของประชากร โดยเฉพาะอย่างยิ่ง โรงเรียนสอนหลักนิติศาสตร์อิสลาม ของชาฟี อย่างไรก็ตาม การ สำรวจของสำนักวิจัยพิวเกี่ยวกับประเทศเพื่อนบ้านทางตะวันตกเฉียงเหนือของโซมาเลีย จิบูตีมีการรายงานว่ามีการแบ่งแยกศาสนาของชาวมุสลิมซึ่งรายงานว่านับถือศาสนาซุนนี 77% | 8% เป็นมุสลิมนอกนิกาย | 2% เป็นชีอะ | ร้อยละ 13 ปฏิเสธ เพื่อตอบและรายงานเพิ่มเติมรวมถึงภูมิภาคโซมาเลียกำหนด 2% ยึดมั่นนิกายชนกลุ่มน้อย (เช่น อิบาดิซึม , คอรานิซึม ฯลฯ )  ผู้นับถือมุสลิม , มิติลึกลับของศาสนาอิสลาม, ยังเป็นที่ยอมรับ, ท้องถิ่น*ซาวิยา* หรือการชุมนุมของทาริควาหรือลัทธิศูฟี คำสั่งต่างๆ บทความ 3 บทของรัฐธรรมนูญเฉพาะกาลของโซมาเลียกำหนดศาสนาอิสลามเป็นศาสนาประจำชาติของสหพันธ์สาธารณรัฐโซมาเลียและอิสลามชะรีอะฮ์เป็นแหล่งพื้นฐานของกฎหมายระดับชาติ นอกจากนี้ยังกำหนดว่าไม่มีกฎหมายใดที่ไม่สอดคล้องกับหลักคำสอนพื้นฐานของชะรีอะฮ์ที่สามารถตราขึ้นได้ มาตรา 11 รับรองสิทธิและเสรีภาพที่เท่าเทียมกันจากการกดขี่ข่มเหงพลเมืองทุกคนก่อนกฎหมายโดยไม่คำนึงถึงศาสนา นอกจากนี้ มาตรา 17 คุ้มครองเสรีภาพในการนับถือศาสนา

ประวัติ
-------

ศาสนาอื่นๆ
----------

เสรีภาพในการนับถือศาสนา
-----------------------

| * ด
* ค
* ก
 **ประเทศโซมาเลีย** |
| --- |
| ประวัติศาสตร์ • ประธานาธิบดี • สงคราม |
| รัฐบาล | 

|  |  |
| --- | --- |
| กฎหมาย | รัฐธรรมนูญ |
| ฝ่ายนิติบัญญัติ - รัฐสภา | สภาผู้แทนราษฎร |
| ฝ่ายบริหาร - นายกรัฐมนตรี | คณะรัฐมนตรี / กระทรวง |
| ฝ่ายตุลาการ - ศาล | ระบบศาล |
| หน่วยที่แต่งเครื่องแบบ | กองทัพ • ตำรวจ |

 |  |
| การเมือง | การแบ่งเขตการปกครอง • การเลือกตั้ง • พรรคการเมือง |
| ภูมิศาสตร์ | 

|  |  |
| --- | --- |
| รัฐ | Flag of Awdalland เฮอร์ชาเบ็ลล์ • Flag of Jubaland จูบาแลนด์ • Flag of Galmudug กัลมูดุก • Flag of West State of Somalia ตะวันตกเฉียงใต้ของโซมาเลีย • Flag of Puntland พุนต์แลนด์ |

ภูมิอากาศ • เมือง |
| เศรษฐกิจ | การคมนาคม • ท่าอากาศยาน • การท่องเที่ยว • เกษตรกรรม • อุตสาหกรรมน้ำมัน • บริษัท • ชิลลิง |
| สังคม | การศึกษา • กีฬา • เชื้อชาติโซมาลี • ภาษา • ลักษณะประชากร • ศาสนา • อาหาร |
| วัฒนธรรม | ศิลปะ • วรรณกรรม • สถาปัตยกรรม • ดนตรี • ธงชาติ • ตราแผ่นดิน • เพลงชาติ |
| หมวดหมู่ • สถานีย่อย • โครงการวิกิ |
**มาร์โก เด เชซาริส** (อิตาลี: *Bramarjarn Marco de Cesaris*) เป็นผู้ฝึกสอนมวยไทย และมวยไทยเลิศฤทธิ์ในระดับนานาประเทศ รวมถึงเป็นโปรโมเตอร์มวยไทยชาวอิตาลี

ประวัติ
-------

มาร์โก เด เชซาริส เริ่มฝึกมวยไทยมาตั้งแต่ปี ค.ศ. 1978 กับโรแฌร์ ปาชี (หนึ่งในผู้บุกเบิกมวยไทยในประเทศฝรั่งเศส) แล้วมาเรียนกับโชคชัยชนะ ครุฑสุวรรณ (พี่หมู) ซึ่งเป็นหัวหน้าผู้ฝึกสอนแห่งค่ายมวยปิ่นสินชัย ที่กรุงเทพมหานคร ก่อนที่จะมาเป็นผู้ฝึกสอนที่ได้รับการรับรองโดยสำนักงานคณะกรรมการวัฒนธรรมแห่งชาติ ของกระทรวงศึกษาธิการตั้งแต่ปี ค.ศ. 1991

เขาได้รับการจัดให้อยู่ในขั้นที่ 15 จากสำนักงานคณะกรรมการวัฒนธรรมแห่งชาติ รวมถึงได้รับการจัดให้อยู่ในระดับมงคลทอง (อาจารย์มวยโบราณ) นับเป็นครูมวยไทยที่มิใช่ชาวไทย คนที่สามของโลกที่ได้รับเกียรติสูงสุดนี้

เขาเป็นผู้อำนวยการด้านเทคนิคและเป็นผู้ก่อตั้งสถาบันมวยโบราณนานาชาติที่ได้รับการก่อตั้งในปี ค.ศ. 1993 โดยให้ความร่วมมือกับสมาคมสถาบันศิลปการต่อสู้ป้องกันตัวแบบไทย และสมาคมครูมวยไทย ซึ่งเป็นสององค์กรที่ตั้งสำนักงานอยู่ในประเทศไทย

มาร์โก เด เชซาริส ยังเป็นผู้เผยแพร่วิชามวยไทยโบราณในประเทศอิตาลี รวมถึงหลายประเทศในทวีปยุโรปและอเมริกาใต้

นอกจากนี้ เขาได้เป็นกรรมการผู้ตัดสินมวยไทย, โปรโมเตอร์มวยไทย และเป็นผู้ฝึกสอนนักมวยไทยระดับอาชีพตั้งแต่ปี ค.ศ. 1989 โดยเป็นผู้ฝึกสอนนักมวยไทยแชมป์โลก 8 คน และนักมวยไทยแชมป์ยุโรป 3 คน

มาร์โก เด เชซาริส มีผลงานหนังสือ 7 เล่ม โดยห้าเล่มในนั้นจะเกี่ยวกับมวยโบราณ กับอีกสองเล่มที่เกี่ยวกับมวยไทย ทั้งยังมีผลงานวิดีโอเกี่ยวกับเทคนิคการฝึกมวยไทยและมวยโบราณอีก 20 ชุด

นอกจากนี้ เขายังได้รับการฝึกวิชามวยไทยเลิศฤทธิ์ จากผู้เชี่ยวชาญทางการทหารหลายคน โดยได้รับการประสานงานในช่วง 12 ปีที่ผ่านมา ซึ่งมีพันเอกนพเก้า ศรีบุญเรือง เป็นผู้ฝึกสอนคนแรก

เกียรติประวัติ
--------------

* ค.ศ. 2007 : 1 !1 **เหรียญทอง** การแข่งขันชิงแชมป์มวยโบราณ ประเภทเดี่ยว ที่กรุงเทพมหานคร

อ้างอิง
-------

1. 1 2 3 4 5 6 7 8 9 10 11 12 13  EN : Interview Marco de Cesaris - DMBF
2. 1 2  IMBA Lert Rit - Muay Thai Boran
3. ↑  Cristian Bosch: "Estoy en mi mejor momento" - Red Marcial เก็บถาวร 2016-06-16 ที่ เวย์แบ็กแมชชีน (สเปน)
4. 1 2 3 4 5 6 7 8  Bramarjarn Marco De Cesaris - Muay Thai Boran
5. ↑  "Muay Lerdrit – Supreme Power : Martial Arts Thailand". คลังข้อมูลเก่าเก็บจากแหล่งเดิมเมื่อ 2016-05-08. สืบค้นเมื่อ 2016-04-25.
6. ↑  The foundamental training principles of Muay Thai
สำหรับความหมายอื่น ดูที่ สงครามสามเฮนรี (ค.ศ. 977–978)

|  |  |
| --- | --- |
| ค.ศ. | บทความนี้อ้างอิงคริสต์ศักราช/คริสต์ทศวรรษ/คริสต์ศตวรรษ ซึ่งเป็นสาระสำคัญของเนื้อหา  |

**สงครามสามเฮนรี** หรือ **สงครามสามอองรี** (อังกฤษ: **War of the Three Henrys**) (ค.ศ. 1584-ค.ศ. 1589) เป็นสงครามในช่วงสุดท้ายของสงครามกลางเมืองของฝรั่งเศสที่เรียกว่าสงครามศาสนา สงครามสามเฮนรีเป็นสงครามครั้งที่แปดและครั้งสุดท้ายที่เริ่มขึ้นในปี ค.ศ. 1584 หลังจาการเสียชีวิตของดยุคแห่งอองชูผู้ไม่มีทายาท ในขณะนั้นอองรีที่ 1 ดยุคแห่งกีส (Henry I, Duke of Guise) เป็นผู้นำ สันนิบาตโรมันคาทอลิก และอองรีแห่งนาวาร์เป็นผู้นำฝ่ายอูเกอโนต์

พระเจ้าอองรีที่ 3 ทรงลวงอองรีที่ 1 ดยุคแห่งกีสและน้องของอองรีให้มาเฝ้าในพระราชวังในปารีสในเดือนธันวาคม ค.ศ. 1588 เมื่อมาถึงทหารรักษาพระองค์ก็สังหารทั้งสองคน พระเจ้าอองรีทรงอ้างว่าเป็น "การกระทำเพื่อความมั่นคงของราชอาณาจักร" (Politique) แต่กระนั้นการกระทำที่สยดสยองครั้งนี้ก็เป็นผลทำให้พระองค์ทรงถูกขับออกจากปารีสโดยผู้สนับสนุนตระกูลกีสและทรงถูกปลงพระชนม์ในปี ค.ศ. 1589 ต่อมา

อองรีแห่งนาวาร์จึงทรงได้รับชัยชนะโดยปริยายหลังจากทั้งสองอองรีเสียชีวิตไปแล้ว แต่กระนั้นก็ยังได้รับการต่อต้านจนกระทั่งยอมเปลี่ยนไปนับถือลัทธิโรมันคาทอลิกในปี ค.ศ. 1593 ปีต่อมาอองรีแห่งนาวาร์ก็ได้เข้าพิธีบรมราชาภิเษกเป็นพระเจ้าอองรีที่ 4 แห่งฝรั่งเศส ตำนานกล่าวว่าทรงอุทานว่า "Paris vaut bien une messe"

"เฮนรี" ที่เกี่ยวข้องคือ:

* พระเจ้าอองรีที่ 3 แห่งฝรั่งเศส (โรมันคาทอลิก)
* อองรีแห่งนาวาร์ ต่อมาเป็นพระเจ้าอองรีที่ 4 แห่งฝรั่งเศส (โปรเตสแตนต์)
* อองรีที่ 1 ดยุคแห่งกีส (โรมันคาทอลิก)

อ้างอิง
-------

1. ↑  Britannica.com: War of the Three Henrys
2. ↑  Zum.de: The War of the Three Henries, 1585-1589

ดูเพิ่ม
-------

* สงครามศาสนาของฝรั่งเศส
|  |  |
| --- | --- |
| ค.ศ. | บทความนี้อ้างอิงคริสต์ศักราช/คริสต์ทศวรรษ/คริสต์ศตวรรษ ซึ่งเป็นสาระสำคัญของเนื้อหา  |

**สงครามอังกฤษ-สเปน ค.ศ. 1585** (อังกฤษ: Anglo-Spanish War (1585)) เป็นส่วนหนึ่งของสงครามแปดสิบปีที่เป็นความขัดแย้งที่เกิดขึ้นเป็นครั้งคราวระหว่างสเปนและอังกฤษระหว่างปี ค.ศ. 1585 จนถึง ค.ศ. 1604 ที่มิได้มีการประกาศเป็นสงครามอย่างเป็นทางการ ในช่วงเวลานั้นก็มีการต่อสู้ในยุทธการต่างๆ เป็นบางครั้ง ที่เริ่มด้วยการรณรงค์ทางทหารของอังกฤษในเนเธอร์แลนด์ภายใต้การนำของโรเบิร์ต ดัดลีย์ เอิร์ลแห่งเลสเตอร์ที่ 1 ในการสนับสนุนฝ่ายต่อต้านการปกครองของราชวงศ์ฮับส์บวร์กในเนเธอร์แลนด์

ฝ่ายอังกฤษได้รับชัยชนะที่คาดิซ (Cádiz) ในปี ค.ศ. 1587 และชัยชนะต่อกองเรืออาร์มาดาสเปนในปี ค.ศ. 1588 แต่มาพ่ายแพ้ในกองเรืออาร์มาดาอังกฤษในปี ค.ศ. 1589 กองเรืออาร์มาดาสเปนอีกสองกองถูกส่งมาแต่ก็ไม่ประสบความสำเร็จเท่าใดนักเพราะสภาวะอากาศอันเลวร้าย

สิบปีหลังจากความพ่ายแพ้ของกองเรืออาร์มาดา สเปนก็สร้างเสริมกองทัพเรือให้แข็งแกร่งขึ้น และสามารถใช้ในการพิทักษ์การขนส่งโลหะมีค่าจากอเมริกากลับมายังสเปนได้อย่างมีประสิทธิภาพ หลังจากนั้นอังกฤษก็กลายเป็นฝ่ายเสียเปรียบในยุทธการต่อๆ มา แต่เมื่อมาถึงต้นคริสต์ศตวรรษที่ 17 สงครามก็มาถึงจุดที่ไม่มีฝ่ายใดแพ้ฝ่ายใดชนะระหว่างการรณรงค์ทางทหารในบริตานี และใน สงครามเก้าปี

ในที่สุดสงครามอังกฤษ-สเปนก็มาสิ้นสุดลงโดยการลงนามในสนธิสัญญาลอนดอน ที่เป็นผลมาจากการเจรจาต่อรองกันระหว่างอังกฤษกับสเปนในปี ค.ศ. 1604 ระหว่างผู้แทนในสมเด็จพระเจ้าฟิลิปที่ 3 แห่งสเปน และ สมเด็จพระเจ้าเจมส์ที่ 1 แห่งอังกฤษ ตามสนธิสัญญาสเปนตกลงที่จะยุติการแทรกแซงทางทหารในไอร์แลนด์ ขณะที่อังกฤษตกลงที่จะยุติการแทรกแซงทางทหารในเนเธอร์แลนด์ของสเปน นอกจากนั้นอังกฤษก็ยอมตกลงยุติการใช้โจรสลัดในปล้นเรือในมหาสมุทร ทั้งสองฝ่ายต่างก็ได้รับผลประโยชน์บางส่วนจากการตกลงครั้งนี้ แต่ในขณะเดียวกันทั้งสองฝ่ายต่างก็ต้องเสียค่าใช้จ่ายอันมหาศาลไปกับการสงครามที่เกิดขึ้น

อ้างอิง
-------

1. ↑  "The first item of Jame's agenda was to bring to a close the long standing war with Spain. This was done by the Treaty of London in August 1604. Its terms were flagantry generous to the Spanish, the first black mark against the new king. Morover James, unlike Elizabeth, had every intention of honoring them." Burgess, Douglas: *The Pirates' Pact: The Secret Alliances Between History's Most Notorious Buccaneers and Colonial America.* McGraw-Hill Professional, 2008, page 29. ISBN 0071474765
2. ↑  Channing, Edward: *A history of the United States.* Octagon Books, 1977, v. 1, page 158. ISBN 0374914141

บรรณานุกรม
----------

* Winston Graham *The Spanish Armadas* (reprint 2001) ISBN 0-14-139020-4
* Peter Earle *The Last Fight of the Revenge* (London, 2004) ISBN 0-413-77484-8
* Wes Ulm *The Defeat of the English Armada and the 16th-Century Spanish Naval Resurgence*, © 2004 เก็บถาวร 2018-02-15 ที่ เวย์แบ็กแมชชีน

ดูเพิ่ม
-------

* สงครามแปดสิบปี
ภาพวาดแสดงนายพล J.H.R. Köhler ถูกสังหาร
**สงครามอาเจะฮ์** (Aceh war) หรือ **สงครามบันดาอาเจะฮ์** เป็นสงครามระหว่างรัฐสุลต่านอาเจะฮ์ในสุมาตราเหนือกับเนเธอร์แลนด์ ในสมัยที่อาเจะฮ์ยังเป็นรัฐอิสระ สงครามเริ่มขึ้นใน พ.ศ. 2416 แม้สุลต่านแห่งอาเจะฮ์จะยอมจำนนต่อเนเธอร์แลนด์ใน พ.ศ. 2446 แต่ยังคงมีการสู้รบแบบกองโจรจนถึง พ.ศ. 2485

สงครามอาเจะฮ์เกิดขึ้นเนื่องจากเนเธอร์แลนด์ต้องการยึดอาเจะฮ์เป็นอาณานิคม เริ่มจากในวันที่ 26 มีนาคม พ.ศ. 2405 เนเธอร์แลนด์ยื่นคำขาดต่ออาเจะฮ์ 5 ข้อ ซึ่งมีใจความโดยสรุปคือให้อาเจะฮ์เลิกยอมรับกาหลิบที่กรุงคอนแสตนติโนเปิล มาขึ้นกับกษัตริย์เนเธอร์แลนด์ และใช้ธงของเนเธอร์แลนด์ ให้เลิกทาส และยกดินแดนในสุมาตราให้เนเธอร์แลนด์ อาเจะฮ์ปฏิเสธข้อเรียกร้องเหล่านี้ทุกข้อ จึงเกิดสงครามอาเจะฮ์ขึ้น การสู้รบเริ่มขึ้นเมื่อ 23 เมษายน พ.ศ. 2416 โดยเนเธอร์แลนด์ส่งทหาร 10,000 คนมาโจมตีอาเจะฮ์แต่เป็นฝ่ายพ่ายแพ้ นายพล J.H.R. Köhler ผู้นำทัพถูกสังหารซึ่งสร้างความตื่นตระหนกให้กับชาวยุโรป เพราะเป็นครั้งแรกที่ชาติตะวันตกมาพ่ายแพ้แก่ชนพื้นเมืองในเอเชียตะวันออกเฉียงใต้ 

อาเจะฮ์ต้องสู้รบกับเนเธอร์แลนด์อย่างโดดเดี่ยวแม้จะทำสนธิสัญญาป้องกันประเทศกับอังกฤษไว้ แต่อังกฤษไม่ช่วยเพราะมีผลประโยชน์กับเนเธอร์แลนด์ สหรัฐอเมริกาประกาศวางตัวเป็นกลางในกรณีนี้ จักรวรรดิออตโตมันพยายามจะช่วยเหลืออาเจะฮ์ แต่ถูกชาติในยุโรปกดดันจนไม่อาจช่วยเหลือได้ เนเธอร์แลนด์พยายามโจมตีอาเจะฮ์อีกหลายครั้งแต่ไม่สามารถปราบอาเจะฮ์ให้ราบคาบได้ ใน พ.ศ. 2420 เนเธอร์แลนด์ยึดเมืองบันดาอาเจะฮ์ได้ แต่อาเจะฮ์ก็ยังไม่ยอมจำนน ใน พ.ศ. 2424 เนเธอร์แลนด์ประกาศชัยชนะเหนืออาเจะฮ์ แต่อาเจะฮ์ก็ยังคงสู้รบแบบกองโจรต่อไป ภายใต้การนำของอูลามา โดยผู้นำที่มีชื่อเสียงคือเต็งกู ดีติโร ซึ่งได้ประกาศให้สงครามครั้งนี้เป็นสงครามศักดิ์สิทธิ์เพื่อต่อต้านพวกนอกศาสนา แม้ใน พ.ศ. 2446 สุลต่านของอาเจะฮ์จะยอมจำนน แต่กองทัพกองโจรของอาเจะฮ์กลับย้ายฐานที่มั่นขึ้นไปบนเขาสูง และโจมตีเนเธอร์แลนด์ต่อไป จนเกิดสงครามโลกครั้งที่ 2 เนเธอร์แลนด์ถูกเยอรมันรุกราน จนต้องพักรบกับอาเจะฮ์ กองโจรของอาเจะฮ์จึงขับไล่ทหารเนเธอร์แลนด์ให้ถอนกำลังออกไปจากอาเจะฮ์ได้ในที่สุด

อ้างอิง
-------

* สุพรรณี กาญจนัษฐิติ. สงครามอาเจะฮ์ ใน สารานุกรมประวัติศาสตร์สากลสมัยใหม่: เอเชีย เล่ม 1 อักษร A-B ฉบับราชบัณฑิตยสถาน. กทม.ราชบัณฑิตยสถาน. 2539. หน้า 40 - 42
**แดร์ฌปรอม** (ยูเครน: Держпро́м) หรือ **กอสปรอม** (รัสเซีย: Госпро́м) หรือชื่อเต็มว่า **อาคารอุตสาหกรรมแห่งรัฐ** (ยูเครน: Буди́нок Держа́вної промисло́вості; รัสเซีย: Дом Госуда́рственной промы́шленности) เป็นหมู่อาคารสถาปัตยกรรมคอนสตรักติวิสต์ ตั้งอยู่ที่จัตุรัสเสรีภาพในเมืองคาร์กิว ประเทศยูเครน อาคารสร้างขึ้นในสมัยโซเวียตเมื่อปี 1928 และกลายมาเป็นตึกระฟ้าแห่งแรกของสหภาพโซเวียตด้วยความสูง 13 ชั้น

แดร์ฌปรอมถือเป็นชิ้นงานสำคัญหนึ่งของขบวนการสถาปัตยกรรมโลกที่เกิดขึ้นใหม่ในครึ่งแรกของศตวรรษที่ 20 ปัจจุบันอาคารได้รับการขึ้นทะเบียนในรายชื่อแหล่งมรดกโลกเบื้องต้นของยูเนสโก ลักษณะของอาคารซึ่งใช้คอนกรีตในการก่อสร้าง และระบบทางเดินเหนือศีรษะและหอแยก ๆ ที่เชื่อมต่อกันถือว่าล้ำสมัยมากในยุคนั้น เรย์เนอร์ แบนัม จัดให้อาคารนี้เป็นหนึ่งในหมุดหมายสำคัญในประวัติศาสตร์สถาปัตยกรรมของทศวรรษ 1920 ในงานเชียน *Theory and Design in the First Machine Age* ของเขา และเปรียบเทียบอาคารที่ใกล้เคียงที่สุดในระดับเดียวกันว่ามีเพียงเบาเฮาส์เด็สเซาและโรงงานฟัน แน็ลเลอ ในรอตเทอร์ดาม

อ้างอิง
-------

1. ↑  "The First Soviet Skyscraper". เก็บจากแหล่งเดิมเมื่อ 2007-08-07.
2. ↑  "Derzhprom (The State Industry Building)".
3. ↑  ua\_archi (13 November 2009). "Госпром". *Україна. Архітектура. Історія*. สืบค้นเมื่อ 2021-04-19.
4. ↑  (Architectural Press 1972, p. 297).

พิกัดภูมิศาสตร์: 50°0′23″N 36°13′38″E﻿ / ﻿50.00639°N 36.22722°E﻿ / 50.00639; 36.22722
**ศินเทฉัตรี** (มราฐี: शिंदे छत्री; Shinde Chhatri) เป็นอนุสรณ์สถานระลึกถึงผู้นำกองทัพจักรวรรดิมราฐาในศตวรรษที่ 18 มหัทจี ศินเท (Mahadji Shinde) ตั้งแต่ปี 1760 ถึง 1780 จุดที่สร้างศินเทฉัตรีเป็นจุดที่ทำพิธีฌาปนกิจศพของศินเทเมื่อ 12 กุมภาพันธ์ 1794 ที่ซึ่งในขณะนั้นสร้างไว้เพียงมนเทียรบูชาพระศิวะ

ในปี 1965 ได้มีการสร้าง *สมาธิ* (อนุสรณ์) ขึ้นนอกครรภคฤกห์ของมนเทียรเพื่อระลึกถึงท่านมหัทจีตรงจุดที่ทำพิธีฌาปนกิจท่าน โดยมีผู้ดูแลการก่อสร้างคือ มธวราว ศินเท ปัจจุบันอนุสรณ์สถานนี้อยู่ภายใต้การบริหารของมูลนิธิศินเทเทวสถาน ควาลิยัร

คำว่า *ฉัตรี* หมายถึงยอดฉัตร อันเป็นสัญลักษณ์ถึงความเคารพต่อผู้ใต้ฉัตรนั้น ผู้เดินทางมาที่นี่จะต้องหุบร่มเมื่อเข้าใกล้บริเวณฉัตรี ถึงแม้จะมีฝนตกอยู่ก็ตาม

อ้างอิง
-------

1. ↑  "Momentous Shinde Chhatri". The Punekar. คลังข้อมูลเก่าเก็บจากแหล่งเดิมเมื่อ 2013-10-30. สืบค้นเมื่อ 2021-04-25.
2. ↑  "Shinde Chatri - Pune Tourist Attraction".
3. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2019-01-14. สืบค้นเมื่อ 2021-04-25.
4. ↑  Kadambari. "Trivia - momentous-shinde-chhatri". คลังข้อมูลเก่าเก็บจากแหล่งเดิมเมื่อ 2013-10-30. สืบค้นเมื่อ 25 July 2011.
**ศิริน้อย ลูกพระกฤษณ์** นักมวยสากลชาวไทย สถิติการชก 4 ครั้ง แพ้ 4

ประวัติ
-------

ศิริน้อยเคยชกมวยไทยมาก่อนที่จะชกมวยสากลอาชีพ แต่สถิติการชกของศิริน้อยที่มีบันทึกใน Boxrec.com มีเพียง 4 ครั้ง เริ่มจากชิงแชมป์ OPBF ที่ว่างในรุ่นซูเปอร์แบนตัมเวทเมื่อ 25 สิงหาคม พ.ศ. 2503 แพ้น็อค ฮารุโอะ ซากาโมโต ยก 8 จากนั้น อีก 3 ปีต่อมา ได้ชิงแชมป์ OPBF รุ่นเฟเธอร์เวทเมื่อ 30 ตุลาคม พ.ศ. 2506 แพ้น็อค มิตสุโนริ เซกิ ยก 3 ไม่ได้แชมป์ทั้งสองครั้ง จากนั้นในเดือนธันวาคม พ.ศ. 2506 ศิริน้อยไปชกมวยสากลที่ญี่ปุ่น แพ้น็อค มันโซ กิกูชิ ยก 6 จากนั้นอีกสามปีต่อมา จึงขึ้นชกกับสเลมาลย์ อิทธิอนุชิต เมื่อ 2 กุมภาพันธ์ พ.ศ. 2509 ซึ่งศิริน้อยเป็นฝ่ายแพ้น็อคในยกที่ 3 จากนั้นก็ไม่ได้ชกมวยสากลอีกเลย

เกียรติประวัติ
--------------

* เคยชิงแชมป์ต่อไปนี้แต่ไม่สำเร็จ
	+ ชิงแชมป์ OPBF รุ่นซูเปอร์แบนตัมเวทเมื่อ 25 สิงหาคม พ.ศ. 2503 แพ้น็อค ฮารุโอะ ซากาโมโต ยก 8 ที่ ญี่ปุ่น
	+ ชิงแชมป์ OPBF รุ่นเฟเธอร์เวทเมื่อ 30 ตุลาคม พ.ศ. 2506 แพ้น็อค มิตสุโนริ เซกิ ยก 3 ที่ ญี่ปุ่น

อ้างอิง
-------

สถิติการชก boxrec.com[*ลิงก์เสีย*] (อังกฤษ)
**ออราทอริโอ** (อิตาลี: *Oratorio*) มีกำเนิดขึ้นโดยผู้ประพันธ์เพลงนาม Carisimi (1605-1674) ออราทอริโอเป็นบทเพลงที่ประกอบด้วยการร้องเดี่ยว หรือร้องกลุ่มของนักร้องระดับเสียงต่างๆ การร้องของวงขับร้องประสานเสียง โดยมีการบรรเลงของวงออร์เคสตราประกอบ ซึ่งบทร้องเป็นเรื่องราวขนาดยาวเกี่ยวกับศาสนาคริสต์ ลักษณะของออราทอริโอนั้นมีความคล้ายกับโอเปร่า แต่ออราทอริโอนั้นไม่มีการแต่งตัวแบบละคร ไม่มีฉากหลัง และการแสดงประกอบนั่นเอง ลักษณะเด่นของออราทอริโอที่ต่างไปจากเพลงศาสนาแบบอื่นๆ ได้แก่ การประพันธ์บทร้องที่คำนึงถึงดนตรีประกอบ มิได้มุ่งถึงบทร้องที่นำมาจากบทประพันธ์ของวัดแต่ดั้งเดิมดังเช่นเพลงโบสถ์แบบอื่นๆ นอกจากนี้ออราทอริโอยังเป็นบทเพลงที่มีความยาวมาก ซึ่งต่างไปจากเพลงคันตาตาที่เป็นบทเพลงขนาดสั้นกว่า ออราทอริโอถ้าแสดงโดยสมบูรณ์อาจยาวถึง 4-6 ชั่วโมง ในปัจจุบันการแสดงบทเพลงออราทอริโอจึงมีการตัดเพลงบางท่อนออกเพื่อลดเวลาการแสดงให้เหมาะสม

บทเพลงออราทอริโอที่สำคัญ
------------------------

* Christmas Oratorio - บาค
* Isarael in Egypt - ฮันเดล
* Messiah - ฮันเดล
* The Creation - ไฮเดิน
* The Seasons - ไฮเดิน
* Mount of Olives - เบโธเฟน
* St. Paul Elijah - เมนเดลโซห์น
* The Legend of St.Elizabeth - ฟรานซ์ ลิซท์

อ้างอิง
-------

* กรมวิชาการ. กระทรวงศึกษาธิการ. **ดนตรีคลาสสิก...บทเพลงและการขับร้อง**. กรุงเทพฯ : องค์การค้าของคุรุสภา. 2545
* คมสันต์ วงค์วรรณ์. **ดนตรีตะวันตก**. กรุงเทพฯ : สำนักพิมพ์แห่งจุฬาลงกรณ์มหาวิทยาลัย. 2551
* ณรุทธ์ สุทธจิตต์. **สังคีตนิยม ความซาบซึ้งในดนตรีตะวันตก**. กรุงเทพฯ : สำนักพิมพ์แห่งจุฬาลงกรณ์มหาวิทยาลัย. 2548
**มานูรี** (กรีก: μανούρι) เป็นเนยแข็งแบบกรีกสีขาวกึ่งนิ่มทำจากนม-หางนม ของแพะหรือแกะ เป็นผลพลอยได้หลังจากการผลิตเฟตา โดยส่วนใหญ่ผลิตในภูมิภาคเทสซาลีในภาคกลางและภูมิภาคมาซิโดเนียในภาคเหนือของกรีซ

มานูรีมีความข้นมากกว่าเฟตา เนื่องจากมีการเติมครีมลงในหางนม มีไขมันประมาณร้อยละ 36–38 แต่มีปริมาณเกลือเพียงร้อยละ 0.8 ทำให้มีรสเค็มน้อยกว่าเฟตา ใช้ในสลัด ขนมอบ หรือรับประทานเป็นของหวาน สามารถใช้แทนครีมชีสในอาหารต่าง ๆ เช่น ชีสเค้ก

มานูรีได้รับการกล่าวถึงในหนังสือพิมพ์ *เดอะวอชิงตันโพสต์* ว่า "มานูรีมีกลิ่นอ่อน ๆ ที่แสดงถึงรสเปรี้ยวเล็กน้อย คล้ายกับโยเกิร์ตสด แต่ไม่มีความเป็นกรดแบบโยเกิร์ต (หรือเฟตา) โดยมีรสชาติที่นุ่มนวล หอมกลิ่นถั่วอ่อน ๆ มีกลิ่นจางๆ ของนมแกะซึ่งบ่งบอกเป็นนัยถึงที่มา สิ่งที่ทำให้ชีสโดดเด่นขึ้นมาคือเนื้อสัมผัสของมัน"

มานูรีได้ขึ้นทะเบียนการตั้งชื่อจากแหล่งกำเนิดที่ได้รับการคุ้มครอง (PDO) ของสหภาพยุโรป

อ้างอิง
-------

1. ↑  "Manouri". *Cheese.com*. สืบค้นเมื่อ 26 พฤษภาคม 2017.
2. 1 2  Nancy Gaifyllia (8 กรกฎาคม 2019). "All About Greek Manouri Cheese – How It's Made and Used". *The Spruce Eats*. สืบค้นเมื่อ 8 มกราคม 2023.
3. ↑  "Manouri / Manoypi". *Cheeselibrary.com*. คลังข้อมูลเก่าเก็บจากแหล่งเดิมเมื่อ 18 ตุลาคม 2019. สืบค้นเมื่อ 26 พฤษภาคม 2017.
4. ↑  "All We Can Eat – Say Cheese: A whey with manouri". *The Washington Post*. เก็บจากแหล่งเดิมเมื่อ 11 สิงหาคม 2022. สืบค้นเมื่อ 26 พฤษภาคม 2017.
5. ↑  "Denomination Information – Manouri". *EU Database of Origin and Registration (DOOR)*. Agriculture and Rural Development, European Commission. เก็บจากแหล่งเดิมเมื่อ 3 มีนาคม 2016. สืบค้นเมื่อ 23 พฤษภาคม 2009.
**มานิต อุทธิเสน** เป็นอดีตสมาชิกสภาผู้แทนราษฎรจังหวัดศรีสะเกษ 2 สมัย เป็นอดีตประธานกรรมาธิการการปกครองในสภาผู้แทนราษฎรไทย ชุดที่ 11 (พ.ศ. 2518 - 2519) และเป็นผู้จัดการ/อาจารย์ใหญ่โรงเรียนมานิตวิทยาคม จังหวัดศรีสะเกษ อดีตประธานสภาจังหวัดศรีสะเกษ 18 สมัย และอดีตนายกเทศมนตรีเมืองศรีสะเกษ 4 สมัย
ยศกองอาสารักษาดินแดน
พ.ศ. 2501ได้รับพระราชทานยศกองอาสารักษาดินแดนเป็น"นายหมวดเอกมานิต อุทธิเสน"

ประวัติ
-------

มานิต อุทธิเสน เป็นชาวศรีสะเกษ สมรสกับนางปทุม อุทธิเสน เขาและภรรยาเป็นผู้ก่อตั้งโรงเรียนมานิตวิทยาคม อำเภอเมืองฯ จังหวัดศรีสะเกษ นายมานิต ได้รับเลือกตั้งเป็นสมาชิกสภาผู้แทนราษฎรจังหวัดศรีสะเกษครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2495 และสมัยที่ 2 ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 สังกัดพรรคแผ่นดินไทย และเขาเป็น 1 ใน 2 ส.ส.ของพรรคในการเลือกตั้งครั้งดังกล่าว อีกคนคือ สุนีรัตน์ เตลาน หัวหน้าพรรค

มานิต เคยเป็นไวยาวัจกรณ์ วัดเจียงอีศรีมงคลวราราม

มานิต อุทธิเสน ได้รับพระราชทานยศกองอาสารักษาดินแดน เป็น "นายหมวดเอก" เมื่อ พ.ศ. 2501

เครื่องราชอิสริยาภรณ์
---------------------

* พ.ศ. 2519 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 3 ตริตาภรณ์ช้างเผือก (ต.ช.)

อ้างอิง
-------

1. ↑  นักการเมืองถิ่นจังหวัดศรีสะเกษ
2. ↑
3. ↑  นักการเมืองถิ่นจังหวัดศรีสะเกษ
4. ↑  พระพุทธศรีเกษตรมงคล วัดเจียงอีศรีมงคลวราราม ศรีสะเกษ ปี 2526
5. ↑  ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๙๓ ตอนที่ ๒๔ ง ฉบับพิเศษ หน้า ๑๒๗๙, ๗ กุมภาพันธ์ ๒๕๑๙